

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Kārtība, kādā reģistrējami un izskatāmi iesniegumi par bērnu uzņemšanu**

**1. klasē Jūrmalas valstspilsētas pašvaldības izglītības iestādēs**

|  |
| --- |
| Izdoti saskaņā ar Pašvaldību likuma  44. panta otro daļu |

**I. Vispārīgie jautājumi**

1. Saistošie noteikumi (turpmāk - noteikumi) nosaka kārtību, kādā reģistrējami un izskatāmi iesniegumi par bērnu uzņemšanu 1. klasē Jūrmalas valstspilsētas pašvaldības (turpmāk - Pašvaldība) vispārējās izglītības iestādēs, kas īsteno pamatizglītības programmas (turpmāk – Iestāde).
2. Noteikumi nav piemērojami bērnu uzņemšanai 1. klasē speciālajās izglītības iestādēs un Iestāžu speciālajās izglītības programmās.
3. Jūrmalas Izglītības pārvalde (turpmāk – Pārvalde) līdz katra kalendārā gada 1. martam nosaka atveramo 1. klašu skaitu Iestādē. Iestādes direktors līdz 15. martam ar rīkojumu nosaka maksimālo uzņemamo bērnu skaitu katrā nākamajā mācību gadā.

**II. Iesnieguma par bērna uzņemšanu 1. klasē reģistrēšanas kārtība**

1. Bērnu reģistrācija (turpmāk – reģistrācija) Iestādē atveramajās 1. klasēs notiek Pārvaldes vadītāja izdotā rīkojumā noteiktos termiņos, par ko tiek publicēta informācija Pašvaldības tīmekļvietnē.
2. Reģistrācija 1. klasē notiek klātienē sekojošā kārtībā:
	1. pirms iesnieguma aizpildīšanas Iestādē viens no bērna vecākiem, aizbildnis vai pilnvarotā persona (turpmāk - likumiskais pārstāvis) uzrāda personu apliecinošu dokumentu un bērna dzimšanas apliecību vai personu apliecinošu dokumentu un nepieciešamības gadījumā bāriņtiesas lēmumu par bērna ārpusģimenes aprūpi un/vai pilnvaru;
	2. lietvedis reģistrē iesniegumu, norādot iesnieguma saņemšanas datumu un laiku;
	3. gadījumā, ja bērna likumiskais pārstāvis neuzrāda kādu no noteikumu 5.1. apakšpunktā minētajiem dokumentiem, lietvedis iesniegumu par bērna reģistrēšanu uzņemšanai attiecīgajā klasē nereģistrē.
3. Iestādes direktors nodrošina saņemto iesniegumu ievadīšanu Jūrmalas valstspilsētas administrācijas lietvedības sistēmā un Valsts izglītības informācijas sistēmā (turpmāk – reģistrā) šādā kārtībā:
	1. iesniegumi reģistrā tiek reģistrēti ar kārtas numuru atbilstoši tā saņemšanas datumam un laikam;
	2. reģistrā tiek reģistrēti tikai tie iesniegumi, kas ir iesniegti saistošo noteikumu 4.punktā noteiktajā termiņā;
	3. elektroniski iesniegtie iesniegumi tiek reģistrēti no pirmās pieteikšanās dienas  pēc iesūtīšanas laika to saņemšanas secībā līdz 2025. gada 31. maijam;
	4. iesniegumi, kas saņemti ar pasta sūtījumu tiek reģistrēti to saņemšanas secībā.

**III. Iesniegumu izskatīšanas un bērna uzņemšanas kārtība izglītības iestādes 1. klasē**

1. Iestāde līdz kārtējā kalendārā gada 15. jūnijam rakstiski paziņo likumiskajam pārstāvim, kuru bērni pieteikti mācību uzsākšanai 1. klasē, par viņu iekļaušanu Iestādes sarakstā uzņemšanai 1. klasē.
2. Ja izglītojamais netiek iekļauts likumiskā pārstāvja iesniegumā norādītās Iestādes sarakstā uzņemšanai 1. klasē, Iestādes direktors līdz 15. jūnijam par to informē likumisko pārstāvi un Jūrmalas Izglītības pārvaldi, kas 10 darba dienu laikā rakstiski informē likumisko pārstāvi par brīvajām vietām citās Pašvaldības Iestādēs, kur var pieteikt izglītojamo uzņemšanai 1. klasē.
3. Izglītojamiem, kurus likumiskais pārstāvis piesaka uzņemšanai 1. klasē pēc noteikumu 4. punktā noteiktā termiņa, netiek ņemta vērā šī rīkojuma 10. punktā noteiktā prioritārā kārtība.
4. Iestāde izglītojamo uzņem 1. klasē, ievērojot šādu prioritāro kārtību:
	1. izglītojamais, kuram dzīvesvieta ir deklarēta Jūrmalas valstspilsētas administratīvajā teritorijā un brālis vai māsa mācās izvēlētajā Iestādē pamatizglītības vai vidējās izglītības programmā;
	2. izglītojamais, kuram dzīvesvieta ir deklarēta Jūrmalas valstspilsētas administratīvajā teritorijā un likumiskais pārstāvis strādā izvēlētajā Iestādē;
	3. izglītojamais, kuram dzīvesvieta ir deklarēta Jūrmalas valstspilsētas administratīvajā teritorijā.
	4. izglītojamais, kuram dzīvesvieta nav deklarēta Jūrmalas valstspilsētas administratīvajā teritorijā.
5. Bērna uzņemšanu Iestādes 1. klasē noformē ar Iestādes direktora rīkojumu, kurš izdots ne vēlāk kā līdz kalendārā gada 15. jūlijam.
6. Ja bērna likumiskais pārstāvis ir saņēmis Iestādes paziņojumu par bērna iekļaušanu uzņemamo bērnu sarakstā 1. klasē, bērna likumiskais pārstāvis līdz kārtējā kalendārā gada jūnija pēdējai darba dienai Iestādē iesniedz šādus dokumentus:
	1. medicīnisko karti 026/u (minēto dokumentu var iesniegt arī vēlāk līdz mācību gada sākumam, savstarpēji vienojoties ar Iestādes lietvedi);
	2. pirmsskolas izglītības Iestādes izdotu izziņu par pirmsskolas izglītības programmas apguvi;
	3. bērna sasniegumu aprakstu (ja tādi ir);
	4. ja bērnam ieteikti atbalsta pasākumi mācību procesā – pedagoģiski medicīniskās komisijas, logopēda, izglītības vai klīniskā psihologa atzinumu.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Jūrmalas domes 2025. gada \_. \_\_\_\_\_\_\_\_\_\_\_\_\_ saistošajiem noteikumiem Nr. \_\_\_**

**„ Kārtība, kādā reģistrējami un izskatāmi iesniegumi par bērnu uzņemšanu**

**1. klasē Jūrmalas valstspilsētas pašvaldības izglītības iestādēs**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu mērķis ir noteikt kārtību, kādā iesniedzami, reģistrējami un izskatāmi iesniegumi par bērnu uzņemšanu 1. klasē Jūrmalas valstspilsētas pašvaldības dibinātajās vispārējās izglītības iestādēs, kas īsteno pamatizglītības programmas, kā arī kārtību, kādā bērni tiek nodrošināti ar vietām 1. klasē, prioritāro secību uzņemšanai.Saistošie noteikumi izdoti, atbilstoši Pašvaldību likuma 44. panta otrajai daļai, kas nosaka, ka dome var izdot saistošos noteikumus, lai nodrošinātu pašvaldības autonomo funkciju – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. |
| 1. Fiskālā ietekme uz pašvaldības budžetu
 | Nav attiecināms |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Nav ietekmes uz vidi, iedzīvotāju veselību, uzņēmējdarbības vidi pašvaldības teritorijā, konkurenci.Ietekme uz saistošo noteikumu mērķa grupu, nodrošinot pārskatāmu kārtību bērnu uzņemšanai 1. klasē Jūrmalas valstspilsētas pašvaldības dibinātajās vispārējās izglītības iestādēs. |
| 1. Ietekme uz administratīvajām procedūrām un to izmaksām
 | Saistošo noteikumu 5.punkts paredz, ka likumiskā pārstāvja iesniegumi, tiek reģistrēti pieteikumu iesniegšanas secībā, nodrošinot vietu izglītības iestādē. Izglītojamo uzņemšanā Izglītības iestādē tiek piemērota saistošajos noteikumos 10.punktā noteiktā uzņemšanas prioritārā kārtība.Saistošie noteikumu 3.punktā regulē atveramo klašu skaitu attiecīgajā izglītības iestādē, kā arī nosaka, ka Izglītības iestādes direktors nosaka uzņemamo bērnu skaitu, ņemot vērā gan pieejamās klašu telpas izglītības procesa īstenošanai iestādē, gan to platības un ietilpību saskaņā ar Ministru kabineta noteikumiem par prasībām, kādas jāievēro izglītības iestādē, tai skaitā, klašu komplektu piepildījumam, ņemot vērā klašu telpu platības. Lēmumu par atveramo klašu skaitu pieņem Izglītības pārvalde līdz 1. martam, ņemot vērā iespējamās izmaiņas skolu tīklā, kas saskaņā ar normatīvajos aktos noteikto, jāpieņem sešus mēnešus pirms iespējamās reorganizācijas.Noteikumos paredzēts, ka iesniegumu reģistrācijai uz konkrēto iestādi var iesniegt klātienē, kā arī nosūtot uz oficiālo e-pasta adresi vai e-adresi. Iesniegumi tiek reģistrēti iesniegumu iesniegšanas kārtībā, un, izvērtējot iespējas uzņemt konkrētajā bērna/bērna vecāka izvēlētajā izglītības iestādē, piemērojot noteikumos minēto prioritāro secību. Saistošie noteikumi regulē termiņus, kuros tiek pieņemts lēmums par iespēju bērnu nākamajā mācību gadā uzņemt vai atteikt uzņemšanu Iestādē. Ja likumiskais pārstāvis nav iesniedzis iesniegumu reģistrācijai rindā uz konkrēto iestādi līdz Izglītības pārvaldes noteiktajam termiņam, kā to paredz saistošo noteikumu 4.punkts, tad netiek ņemta vērā šī rīkojuma 10. punktā noteiktā prioritārā kārtība. Likumiskais pārstāvis no Iestādes saņem paziņojumu līdz kārtējā gada 15.jūnijam par izglītojamā iekļaušanu Iestādes sarakstā uzņemšanai 1. klasē. Pēc paziņojuma saņemšanas likumiskajam pārstāvim līdz kārtējā kalendārā gada jūnija pēdējai darba dienai iestādē jāiesniedz saistošajos noteikumos 14.punktā paredzētie dokumenti. Bērna uzņemšanu Iestādes 1. klasē noformē ar Iestādes direktora rīkojumu, kurš izdots ne vēlāk kā līdz kalendārā gada 15. jūlijam. Saistošie noteikumi precizē pašvaldības iestādi – Jūrmalas Izglītības pārvaldi, kuru attiecīgās Iestādes direktors informē, ja pieņemts lēmums atteikt bērna uzņemšanu Iestādē.Saistošo noteikumu neizdošanas gadījumā pastāv risks, ka izglītības iestādēs nav iespējams nodrošināt vietas attiecīgajā pašvaldības teritorijā deklarētajiem bērniem gan pamatizglītības, gan vidējās izglītības posmā. |
| 1. Ietekme uz pašvaldības funkcijām un cilvēkresursiem
 | Saistošie noteikumi izstrādāti, lai izpildītu [Izglītības likuma](https://likumi.lv/ta/id/50759-izglitibas-likums) [17. panta](https://likumi.lv/ta/id/50759-izglitibas-likums#p17) pirmajā daļā noteikto pašvaldības pienākumu – nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pamatizglītību bērna dzīvesvietai tuvākajā pašvaldības izglītības iestādē. Saistošo noteikumu izpildes nodrošināšanai nav nepieciešams veidot jaunas darba vietas. |
| 1. Informācija par izpildes nodrošināšanu
 | Saistošo noteikumu izpildi nodrošina Jūrmalas valstspilsētas pašvaldības dibinātās vispārējās izglītības iestādes, kas īsteno pamatizglītības programmas un Jūrmalas Izglītības pārvalde. Uzraudzību nodrošinās Jūrmalas Izglītības pārvalde. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Atbilstoši Pašvaldību likuma 46. panta trešajai daļai Saistošo noteikumu projekts un tam pievienotais paskaidrojuma raksts no 2025. gada 21. janvāra līdz 4. februārim tika publicēts pašvaldības oficiālajā tīmekļvietnē www.jurmala.lv sabiedrības viedokļa noskaidrošanai, nodrošinot iespēju ikvienai personai iesniegt savus priekšlikumus vai iebildumus. Priekšlikumi, viedokļi vai komentāri \_\_\_\_\_\_ saņemti. |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*Dokuments parakstīts ar drošu elektronisko parakstu un satur laika zīmogu.